Այսինքն՝ դեսպանի պաշտոնավարությունը երբեք, ոչ մի ասպեկտով ու նորմով չի համարվում գործուղում եւ չի վճարվում որպես գործուղում: Այն մի քանի տարի տեւողությամբ դիվանագիտական ծառայություն է օտարերկրյա պետությունում` այնտեղ մշտական բնակությամբ: Մինդեռ «գործուղումը» «Դիվանագիտական ծառայության մասին» օրենքով արտերկրին ու դեսպաններին բացարձակապես չառնչվող գործունեություն է: Դա այն դեպքն է, երբ դիվանագետը, իր համաձայնությամբ, ՀՀ ԱԳՆ-ից գործուղվում է աշխատելու ՀՀ այլ պետական մարմին կամ ՀՀ այլ պետական մարմիններից` ԱԳՆ (հոդված 33՝ «Գործուղում»):